( 247 ) 
remède n’y est mis se mulplieront tous jours de mal en 
pis, vos tréshumbles et très obéissans subiects et servi- 
teurs, qui sont pour supporter souffrir et endurer et bien 
et mal auec vous ainsy que Dieu vouldra, vous sup- 
plient en toute humilité, pour la réuérence et en 
l'amour de la passion de Nostre Seigneur Jésus-Christ, 
qu'il vous plaise auoir pitié et compassion, de vous 
mesme premiérement et en aprés de vos estats en géné- 
ral, et tout le peuple qui vous est commis duquel vous 
estes Duc, Conducteur, Gouverneur et Seigneur pour- 
uoir rémédier et donner bon ordre à ce que vous ayez et 
preniez doresnauant autre gouuernement conduicte et 
police en vous afin d’obvier aux très grands et inéui- 
tables inconvéniens que l’on voit aduenir en cas que la 
contynuation se feist de ce que dessus est dit. 
Et semble, Monsieur, soubs votre bénigne supportation 
et correction,que si reméde y doit estre mis, il fault qu’il 
viengne premiérement de vous et que vous vous délibé- 
riez de régler vostre volunté et appétit qu'auez d’auoir 
grande maison, car grande maison où il n’y a reigle ne 
pouuoir pour l’entretenir est plus coufusion qu’autre- 
ment, ainsy que le pouuez clerement congnoistre par ce 
que dit est, vous voiez Monsieur que quelque nombre de 
gens que vous ayez, ne quelque despense qu'il vous en 
conviengne supporter, si n'auez vous pas pour vous ac- 
compagner aux champs en armes que bien peu de gens, 
et vous fault , si vous voulez auoir seulement quatre cens 
chevaulx, pour reboulter ceulx qui vous querellent, estre 
17 
